**בניית "אסקייפ-רום" על פי שלבים**

**שלב א'- סיפור המסגרת ומטרת העל**

סיפור המסגרת יאפיין את הקבוצה ויענה על 4 שאלות מרכזיות:

א. **איפה** אתם נמצאים?

ב. **מהי התעלומה** שאתם צריכים לפתור?

ג. **מי** אתם ?

ד. מהי **מטרת העל שתוביל לפתרון התעלומה וליציאה מהחדר.**

**דוגמא:**

**איפה?** אתם נכנסים לחדר הפנימי ביותר של יחידת מודיעין סודית.

**מהי התעלומה?** היחידה גילתה כי מידע דולף אל האויב, מישהו מבפנים משחק משחק כפול.

**מי אתם?** אתם צוות חיפוש מיוחד שנשלח על ידי ה- CIA .

**מטרת על?** עליכם לחפש מי מבין חברי היחידה הוא סוכן כפול. מצאו מכשיר הקלטה עליו קולו של המרגל וצאו מיד מהחדר. יש לכם שעה אחת בלבד! בהצלחה.

**מטרת העל: למצוא מכשיר הקלטה ובה הקול של המרגל, ולצאת מהחדר!**

**משימה א': כתבו סיפור מסגרת ומטרת על לחדר שלכם**

**שלב ב'- החדר, הפריטים והחידות**

א. **החדר:** זירת פשע, חדרם של זוג בורגני באמריקה בשנות ה- 50, בית ילדים, חדר האוכל הישן של הקיבוץ.

ב. **מהפריטים אל החידות -** חשבו על פריטים שונים שיכולים להיות בחדר באופן טבעי וגם פריטים אותם אפשר להחביא.

ג. **מהחידות אל הפריטים-** חשבו על חידות מגניבות ומצאו פריטים שיכולים להתחבר אליהן.

**סיכום: חברו בין החידות לבין הפריטים.**

**משימה ב': מצאו 4-5 חידות התואמים לפריטי החדר.**

**שלב ג'- שלב ג'- חיבור החידות למטרת העל (בתרשים זרימה)**

**צרו תרשים הקושר בין כל החידות למטרת העל:**

לדוגמא:

ציר זרימה מתכנס: פתרון כל אחת מהחידות הוא חלק מפתרון מטרת העל.



ציר זרימה ליניארי: חידה מובילה לחידה- אחת אחרי השנייה

 

 **משימה ג': ציירו ציר זרימה של החדר שלכם.**

**שלב ד'- תוספות : תפאורה, תאורה, הגברה**

הוסיפו עיצוב ופריטים מכל הבא ליד. חשבו על כל הפריטים לחדר ואספו אותם. מקדו קשב על ידי תאורה עמומה ואור פנס ממוקד.

**שלב ה'- ניסיון תזמון**

הזמינו קבוצה קטנה שתנסה את החידות, וכן תזמנו כמה זמן לוקח לקבוצה לפתור את החדר.

**משימה א'- סיפור מסגרת ומטרת על:**

1. **איפה** אתם נמצאים?
2. **מהי התעלומה** שאתם צריכים לפתור?
3. **מי** אתם ?

ד. מהי **מטרת העל שתוביל לפתרון התעלומה וליציאה המחדר?**

סיכום:

**משימה ב'- הפריטים והחידות**

פריט 1- חידה 1-

פריט 2- חידה 2-

פריט 3- חידה 3-

פריט 4- חידה 4-

פריט 5- חידה 5-

**משימה ג'- ציר זרימה (חיבור ושילוב החידות )**